माकन ने प्रेस क्लब में पार्टी के कई वरिष्ठ नेताओं के साथ संवाददाता सम्मेलन में कहा कि केजरीवाल सरकार ने सार्वजनिक उपक्रम भारत इलेक्ट्रानिक्स लिमिटेड(बेल) को ढाल बनाकर 571.40 करोड़ रुपए की सीसीटीवी परियोजना का काम चीन की कंपनी हिकविजन को दिया है। उन्होंने कहा कि भ्रष्टाचार को दूर करने के नाम पर सत्ता में आई केजरीवाल सरकार ने पैसे के लिए राष्ट्रीय सुरक्षा से भी समझौता करने में कोई गुरेज नहीं किया।